sagorsarker/bangla-wikipedia huggingface dataset:
স্যামসাং গিয়ার

স্যামসাং গিয়ার হচ্ছে স্যামসাং ইলেকট্রনিক্স দ্বারা উৎপাদিত পরিধানযোগ্য কম্পিউটিং ডিভাইসের একটি সিরিজ।
এই সিরিজের প্রথম ডিভাইস, স্যামসাং গ্যালাক্সি গিয়ার স্মার্টওয়াচ ২০১৩ সালে ঘোষণা করা হয়েছিল। সেই থেকে সিরিজের ফিটনেস ব্যান্ড এবং ইয়ারবাডসের পাশাপাশি আরও স্মার্টওয়াচ অন্তর্ভুক্ত হয়েছে।
ফেব্রুয়ারি ২০১৯ এ, স্যামসাং "স্যামসাং গিয়ার," ব্র্যান্ডের পরিবর্তে "স্যামসাং গ্যালাক্সি" এর অধীনে নতুন স্মার্টওয়াচ, নতুন ফিটনেস ব্যান্ড এবং নতুন ইয়ারবাড আনার ঘোষণা করেছে, এভাবে সম্ভাবনাময় পরিধেয় পণ্যগুলিকে সেই নামে রূপান্তর করা যেতে পারে।
স্যামসাং গ্যালাক্সি গিয়ার স্যামসাং গিয়ার পরিবারের প্রথম স্মার্টওয়াচ। এটা জার্মানির বার্লিনের একটি "স্যামসাং আনপ্যাক" অনুষ্ঠানে মুক্তি পেয়েছিল। এটি মুক্ত অ্যান্ড্রয়েড অপারেটিং সিস্টেম, কিন্তু আপগ্রেড Tizen অপারেটিং সিস্টেম এর পরবর্তী সংস্করণে উপলব্ধ করা হওয়া যন্ত্র।
স্যামসাং ২২ ফেব্রুয়ারি, ২০১৪ এ স্যামসাং গিয়ার ২ সিরিজের স্যামসাং গিয়ার ২ এবং স্যামসাং গিয়ার ২ নিও সমন্বিতভাব ঘোষণা করেছে। টাইজেন-ভিত্তিক স্মার্টওয়াচগুলি ১১ এপ্রিল, ২০১৪ এ প্রকাশিত হয়েছিল। দুটি স্মার্টওয়াচের মধ্যে প্রধান পার্থক্য হ'ল গিয়ার ২ এর স্টিলের বডি রয়েছে এবং এতে একটি ক্যামেরা অন্তর্ভুক্ত রয়েছে, যেখানে গিয়ার ২ নিও প্লাস্টিক থেকে তৈরি এবং এতে ক্যামেরা নেই। ডিভাইসগুলি হ'ল ২০১৩ স্যামসাং গ্যালাক্সি গিয়ারের উত্তরসূরি।
স্যামসাং এবং গুগল ২৫ জুন, ২০১৪ এ অ্যান্ড্রয়েড ওয়্যার ভিত্তিক স্যামসাং গিয়ার লাইভ স্মার্টওয়াচ ঘোষণা করেছে। একই দিন ডিভাইসটি প্রকাশ করা হয়েছিল।
স্যামসাং নভেম্বর, ২০১৪ এ প্রকাশের পূর্বে ২৮ আগস্ট, ২০১৮ তারিখে টাইজেন-ভিত্তিক স্যামসাং গিয়ার এস স্মার্টওয়াচ ঘোষণা করেছিল। ডিভাইসটি স্যামসাং গিয়ার ২ সিরিজের উত্তরসূরি।
স্যামসাং গিয়ার এস ২, ২ অক্টোবর, ২০১৫ এ প্রকাশিত হয়েছিল এবং এটি টাইজেন অপারেটিং সিস্টেম চালিত। গিয়ার এস ২ লাইনআপে গিয়ার এস ২ এবং গিয়ার এস ২ ক্লাসিক রয়েছে।
স্যামসাং গিয়ার এস ৩ সিরিজটি গিয়ার এস ৩ ক্লাসিক এবং গিয়ার এস ৩ ফ্রন্টিয়ার সমন্বয়ে মুক্তির আগে ঘোষণা করেছিল। উভয় ঘড়ি টিজেন অপারেটিং সিস্টেম চালিত, আইপি ৬৮ জল প্রতিরোধ ক্ষমতা, জিপিএস রয়েছে, এবং হার্ট রেট মনিটর সেন্সরও আছে।
স্যামসাং গিয়ার ফিট ফিটনেস ব্যান্ডটি এপ্রিল ১১, ২০১৪ এ প্রকাশিত হয়েছিল এবং একটি কাস্টম আরটিওএস (রিয়েল-টাইম অপারেটিং সিস্টেম) চালিত।
স্যামসাং ২ জুন, ২০১৬ এ টাইজেন-ভিত্তিক স্যামসাং গিয়ার ফিট ২ ফিটনেস কব্জবন্ধটি (ব্যান্ড) ২০১৪ স্যামসাং গিয়ার ফিটের উত্তরসূরি হিসাবে প্রকাশ করেছে।
স্যামসাং আগস্ট ২০১৭ এ স্যামসাং গিয়ার স্পোর্টের সাথে স্যামসাং গিয়ার ফিট ২ প্রো ঘোষণা করেছে।
বিদ্যা সিনহা

বিদ্যা সিনহা (; ১৫ নভেম্বর ১৯৪৭ - ১৫ আগস্ট ২০১৯) ভারতের একজন হিন্দি চলচ্চিত্র অভিনেত্রী ছিলেন। মূলত তিনি সত্তরের দশকের তিনটি খ্যাতিমান চলচ্চিত্রের জন্য স্মরণীয়, চলচ্চিত্রগুলো হচ্ছে "রজনীগন্ধা" (১৯৭৪), "ছোটি সি বাত" (১৯৭৬) এবং "পতি পত্নী অউর ভো" (১৯৭৮), প্রথম দুটি ছিলো অমল পালেকরের সঙ্গে এবং শেষেরটি ছিলো সঞ্জীব কুমারের সঙ্গে। ১৯৭৪ সালেই তিনি তার চলচ্চিত্র কর্মজীবন "রাজা কাকা" দ্বারা শুরু করেছিলেন যদিও তার জীবনের প্রথম মুক্তিপ্রাপ্ত চলচ্চিত্রটি ছিলো বক্স অফিসে ব্যর্থ। ১৯৮৬ সালে বিদ্যা অভিনয় থেকে অবসর নিয়ে ২০০০ সালে আবার ফিরে আসেন এবং চলচ্চিত্র সহ তিনি টেলিভিশনের নাটকের অভিনয়তেও পদচারণা রাখেন, ২০১১ সালের "বডিগার্ড" ছিলো তার মৃত্যুর (২০১৯ সালে মৃত্যু) আগ পর্যন্ত অভিনয় করা সর্বশেষ চলচ্চিত্র।
বিদ্যার জন্ম ১৯৪৭ সালের ১৫ই নভেম্বর মুম্বাইতে। তার বাবার নাম ছিলো প্রতাপ যিনি একজন চলচ্চিত্র প্রযোজক ছিলেন, যদিও তার টাকা পয়সা বেশি ছিলোনা।
১৮ বছর বয়সে (১৯৬৫ সালে) বিদ্যা মিস বম্বে নামক সুন্দরী প্রতিযোগিতায় অংশ নেন, প্রতিযোগিতায় সাঁতার কাটার পোশাক পরা লাগে বিধায় তার প্রথমে লজ্জা লেগেছিলো কিন্তু তিনি তার বাবার কথা শুনে প্রতিযোগিতায় যোগ দেন এবং সেরা দশ জন সুন্দরীদের একজনে অবস্থান করেন। বিদ্যার সাঁতার কাটার পোশাক পত্রিকায় ছাপা হয় এবং বিদ্যা বিভিন্ন টেলিভিশন এবং পত্রিকার বিজ্ঞাপনে মডেল হিসেবে কাজ পেয়ে যান আর বাঙালি পরিচালক বসু চ্যাটার্জী বিদ্যাকে দেখে পছন্দ করে ফেলেন। ১৯৭৪ সালে বিদ্যা অভিনীত একটি নিচু শ্রেণীর চলচ্চিত্র মুক্তি পায় যেটির নাম ছিলো "রাজা কাকা"। বিদ্যা বসু চ্যাটার্জীর "রজনীগন্ধা" (১৯৭৪ সালেই মুক্তিপ্রাপ্ত) দ্বারা বিদ্যা আলোর মুখ দেখেন, অমল পালেকরের সঙ্গে অভিনয় করা চলচ্চিত্রটি তুমুল দর্শকপ্রিয়তা পায়। চ্যাটার্জী ১৯৭৫ সালে বিদ্যা আর অমলকে নিয়ে "ছোটি সি বাত" (১৯৭৬) তৈরি করেছিলেন যেটি ছিলো আরেকটি ব্যবসাসফল চলচ্চিত্র। বিদ্যা এরপর অনেক চলচ্চিত্রের প্রস্তাব পেতে থাকেন কিন্তু তার সঞ্জীব কুমারের সঙ্গে অভিনয় করা চলচ্চিত্র "পতি পত্নী অউর ভো" ছাড়া আর কোনো চলচ্চিত্র দর্শকপ্রিয়তা অর্জন করতে পারেনি, বিদ্যা ১৯৮৬ সালে অভিনয় থেকে অবসর নেন।
বিদ্যা ২০০০ সালে টেলিভিশন ধারাবাহিকে অভিনয় করা শুরু করে দেন। তিনি স্টার প্লাস, সাহারা ওয়ান এবং জি টিভির নাটকে অভিনয় করেন।
১৯৬৮ সালে বিদ্যার সঙ্গে তার বাবা তাদের প্রতিবেশী এক তরুণের সঙ্গে বিদ্যার বিয়ে দেন, তরুণটির নাম ছিলো ভেঙ্কটেশ্বরেন আইয়ার, তামিলভাষী এই ব্যক্তি ১৯৯৬ সালে মারা যান। বিদ্যা এবং ভেঙ্কটেশ্বরেন কোনো সন্তান নেননি। ২০০১ সালে নেতাজি ভিমরাও সালুংখে নামের এক ডাক্তারকে বিয়ে করেন বিদ্যা যদিও তারা ২০০৯ সালে পৃথক হন।
কিরাটন ইউনিয়ন

কিরাটন ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।
এটি কিশোরগঞ্জ জেলার করিমগঞ্জ উপজেলায় অবস্থিত।
করিমগঞ্জ উপজেলার উপজেলা চত্বর থেকে ২০ গজ দক্ষিণে ইউনিয়ন পরিষদ ভবন। সেখান থেকে ইউনিয়নের বিভিন্ন এলাকায় যাওয়া যায়। 
কিরাটন ইউনিয়নের মোট জনসংখ্যা ১৪,২৬৯ জন।
অত্র ইউনিয়নের বর্তমান চেয়ারম্যান জনাব ইবাদুর রহমান শামীম
দেহুন্দা ইউনিয়ন

এটি কিশোরগঞ্জ জেলার অন্তর্গত করিমগঞ্জ উপজেলায় অবস্থিত।
করিমগঞ্জ উপজেলা সদর থেকে ৩ কিলোমিটার পাকা রাস্তা অতিক্রম করে ৬নং দেহুন্দা ইউনিয়ন পরিষদ অবস্থিত।
দেহুন্দা ইউনিয়নের মোট আয়তন ২২.৩২ বর্গকিলোমিটার।
ইউনিয়নের বর্তমান জনসংখ্যা ২২,৮৯৬ জন
অত্র ইউনিয়ন ৯টি গ্রাম ও ৪টি মৌজার সমন্বয়ে গঠিত।
দেহুন্দা ইউনিয়নের সাক্ষরতার হার ৫৪.২৪%।
ইউনিয়নে শিক্ষা বিস্তারের লক্ষ্যে ২ টি মাধ্যমিক বিদ্যালয়, ৫টি সরকারি প্রাথমিক বিদ্যালয় এবং ৪টি মাদ্রাসা রয়েছে।
হাটবাজারের সংখ্যা দুটি।
অত্র ইউনিয়নের বর্তমান চেয়ারম্যান জনাব এম. এ হানিফ
এলাকায় মসজিদের সংখ্যা ২১টি।
টেক্সটাইল ইনস্টিটিউট, চট্টগ্রাম

চট্টগ্রাম টেক্সটাইল ইনস্টিটিউট চট্টগ্রামের একটি মিড লেভেল প্রকৌশল শিক্ষাপ্রতিষ্ঠান। ২০১৬-১৭ সেশন হতে এ প্রতিষ্ঠানটির একাডেমিক কার্যক্রম চালু হয়। এটি ১লা নভেম্বর, ২০১৮ খ্রিস্টাব্দে তৎকালীন প্রধানমন্ত্রী শেখ হাসিনা উদ্বোধন করেন।
এটি চট্টগ্রাম শহরের বায়েজিদ বোস্তামী থানার অন্তর্গত পশ্চিম ষোলশহরের আমিন জুট মিলসের পাশে অবস্থিত।
বস্ত্র অধিদপ্তরের ৪ টি টেক্সটাইল ইন্সটিটিউট স্থাপন  প্রকল্প বাস্তবায়নের মাধ্যমে ২০১৬ সালে এই ইন্সটিটিউটটি প্রতিষ্ঠিত হয়। ২০১৬-১৭ সেশন হতে ২০১৯-২০ পর্যন্ত শিক্ষাবর্ষে বর্তমান ৪ টি ব্যাচে মোট ৩৯৯ জন শিক্ষার্থী অধ্যয়ন করছে।
২০১৬-১৭ সেশনে প্রথম ব্যাচে মোট ৬৯ জন ছাত্র/ ছাত্রী  নিয়ে এই প্রতিষ্ঠানের অধ্যয়ন যাত্রা শুরু হয়েছে এবং ২০২০-২১ সালের বোর্ড পরীক্ষায় ৬৯ জন অংশগ্রহন করে শতভাগ উত্তীর্ণ হয়েছে এবং ডিপ্লোমা ইন টেক্সটাইল ইঞ্জিনিয়ারিং ডিগ্রী লাভ করেছে। 
চট্টগ্রাম টেক্সটাইল ইনস্টিটিউটের ক্যাম্পাসে জমির পরিমাণ- ৫ একর। 
এসএসসি/সমমান
উত্তীর্ণ
চট্টগ্রাম টেক্সটাইল ইনস্টিটিউট গনপ্রজাতন্ত্রী বাংলাদেশ  সরকারের বাংলাদেশ বস্ত্র ও পাট মন্ত্রণালয় ও বাংলাদেশ কারিগরি শিক্ষা বোর্ড কর্তৃক পরিচালিত।
লাইব্রেরী,কম্পিউটার এবং ইন্সটিটিউটের বিভিন্ন শেড এ প্রশিক্ষণ ব্যবস্থা বিদ্যমান।  এছাড়াও আবাসন, নামাজের জন্য মসজিদ ও ছাত্র/ছাত্রীদের যাতায়াতের জন্য একটি বাস গাড়ির ব্যবস্থা রয়েছে।
গুনধর ইউনিয়ন

গুনধর ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।
এটি কিশোরগঞ্জ জেলার করিমগঞ্জ উপজেলায় অবস্থিত।
গুণধর ইউনিয়নে আসতে হলে কিশোরগঞ্জ শহর হতে দুই দিক দিয়ে আসা যায়। যথা: 
১. কিশোরগঞ্জ থেকে উরদিঘী (মরিচখালী) রোডে শাদকখালী মোড়, শাদকখালী মোড় হতে সোজা ৫ কি.মি. গুণধর বাজার, গুনধর বাজার সংলগ্ন ইউপি ভবন। 
২. কিশোরগঞ্জ থেকে করিমগঞ্জ রোডে নয়াকান্দি মোড় হতে-শাদকখালী চৌরাস্থা মোড়, শাদকখালী মোড় হতে সোজা ৫ কি.মি. গুনধর বাজার, গুণধর বাজার সংলগ্ন ইউপি ভবন।
২০১১ সালের আদমশুমারী অনুযায়ী গুনধর ইউনিয়নের বর্তমান জনসংখ্যা ৪৫,১০৯ জন।
গুনধর ইউনিয়নে দুটি হাটবাজার রয়েছে।
এই ইউনিয়নের বর্তমান চেয়ারম্যান জনাব মোঃ আবু ছায়েম রাসেল।
এউ ইউনিয়নে ৫৬ টি মসজিদ ও ৩টি মন্দির রয়েছে।
গুণধর ইউনিয়নের ওপর দিয়ে প্রবাহিত হয়েছে নরসুন্দা নদী। এছাড়াও আরও রয়েছে নলিবিল, করাতি বিল, ফালিয়া বিল, ও বড় হাওড়।
১) উরদিঘী হাওর 
- উরদিঘী বাজার ঘাট থেকে নৌকা পাবেন বিস্তীর্ণ হাওরাঞ্জল ঘুরে আসার জন্যে। 
২) বড় হাওর 
গুণধর, মদন এবং খয়রত গ্রামের দক্ষিণ পাশে অবস্থিত সুবিশাল হাওর এটি। এই হাওরের বুকের উপরই দৃশ্যমান প্রেসিডেন্ট আব্দুল হামিদ রোড। বর্ষায় পানি থই থই ও হাওরের অপরূপ সৌন্দর্য মুগ্ধ করে পর্যটকদের।
৩) আব্দুল হামিদ রোড 
- হাওরের বুক ছিড়ে ভেসে যাওয়া আব্দুল হামিদ রোড করিমগঞ্জ উপজেলার গুনধর ইউনিয়ন ও নিকলী উপজেলাকে একত্র করেছে। বর্ষায় দু'পাশে হাওরের বিস্তীর্ণ এলাকা আর মধ্যে দিয়ে দৃষ্টিনন্দন রোড।
৩) মানিকপুর সরিষা ক্ষেত 
- মানিকপুর গুনধর ইউনিয়নের একটি নিচু গ্রাম। এটিতে বর্ষায় যেমন পানিতে কাণায় কাণায় ভরে সৌন্দর্য তুলে ধরে, তেমনই শীতকালে এই এলাকার বিশাল একটি অঞ্চল নিয়ে শীতকালে শুরু হয় সরিষার আবাদ।
জাফরুল হাসান ফরহাদ

জাফরুল হাসান ফরহাদ (১ জানুয়ারি ১৯৫৫ – ১৭ জানুয়ারি ২০১৭) বাংলাদেশের বরগুনা জেলার একজন রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একজন সাংসদ এবং সাবেক জেলা পরিষদ চেয়ারম্যান ছিলেন।
জাফরুল হাসান ফরহাদ জাতীয় পার্টির বরগুনা শাখার সভাপতি ছিলেন। মাত্র ৩৫ বছর বয়সে ১৯৮৮ সালে তিনি বরগুনা-১ আসনের সাংসদ হিসেবে নির্বাচিত হয়েছিলেন।একই সাথে তিনি বরগুনা জেলা পরিষদ চেয়ারম্যান নির্বাচিত হন।
জাফরুল হাসান ফরহাদ ২০১৭ সালের ১৮ জানুয়ারি সকাল ৮টা ৩৫ মিনিট এ বরিশালের শের-ই-বাংলা মেডিকেল কলেজ হাসপাতালে হৃদরোগে আক্রান্ত হয়ে ৬৪ বছর বয়সে মৃত্যুবরণ করেন।
কানাই লাল সরকার

কানাই লাল সরকার (১৯২৫ – ১৯৮০) বাংলাদেশের কুড়িগ্রাম জেলার রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
কানাই লাল সরকার ১৯২৫ সালে জন্মগ্রহণ করেন। তিনি মুক্তিযুদ্ধের সংগঠক ছিলেন। ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালে তিনি পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। বাংলাদেশ স্বাধীন হবার পর ১৯৭৩ সালে তিনি রংপুর-১৫ আসনের সাংসদ হিসেবে নির্বাচিত হয়েছিলেন।
কানাই লাল সরকার ১৯৮০ সালে মৃত্যুবরণ করেন।
প্রফুল্ল কুমার শীল

প্রফুল্ল কুমার শীল বাংলাদেশের খুলনা জেলার একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
প্রফুল্ল কুমার শীল বাগেরহাটের মংলার দিগরাজ কলেজের অধ্যক্ষ ছিলেন। ১৯৭৯ সালে তিনি খুলনা-৫ আসনের সাংসদ হিসেবে নির্বাচিত হয়েছিলেন।
প্রফুল্ল কুমার শীল ২০১৪ সালের ২৩ নভেম্বর খুলনার আবু নাসের হাসপাতালে মৃত্যুবরণ করেন।
আব্দুল লতিফ ভূঁইয়া

আব্দুল লতিফ ভূঁইয়া ( – ১৭ জুন ২০১৫) বাংলাদেশের কিশোরগঞ্জ জেলার একজন রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একজন সাংসদ ছিলেন।
আব্দুল লতিফ ভূঁইয়া কিশোরগঞ্জ জেলার ইটনা উপজেলার বাদলা ইউনিয়নে জন্মগ্রহণ করেন।
আব্দুল লতিফ ভূঁইয়া জাতীয় পার্টির কিশোরগঞ্জ শাখার সভাপতি ছিলেন। ১৯৮৮ সালে তিনি কিশোরগঞ্জ-৫ আসনের সাংসদ হিসেবে নির্বাচিত হয়েছিলেন। বিএনপিতে যোগদিয়ে তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী হিসেবে তৎকালীন কিশোরগঞ্জ-৭ আসন থেকে সংসদ সদস্য নির্বাচিত হয়েছিলেন। পরে আবার জাতীয় পার্টিতে যোগদেন।
আব্দুল লতিফ ভূঁইয়া ২০১৫ সালের ১৭ জুন কিশোরগঞ্জে নিজ বাসভবনে ৬৫ বছর বয়সে মৃত্যুবরণ করেন।
চমন আরা বেগম

চমন আরা বেগম ( – ২৮ মার্চ ২০১৮) বাংলাদেশের যশোর জেলার একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
চমন আরা বেগম মহিলা দলের যশোর শাখার সভানেত্রী ছিলেন। তিনি ২০০১ সালে সংরক্ষিত মহিলা আসন-১১ থেকে সাংসদ হিসেবে নির্বাচিত হয়েছিলেন।
চমন আরা বেগম ২০১৮ সালের ২৮ মার্চ ঢাকার গ্রিন লাইফ হাসপাতালে ৬৮ বছর বয়সে মৃত্যুবরণ করেন।
আবুল কালাম আজাদ (আইনজীবী)

আবুল কালাম আজাদ ( – ২৩ আগস্ট ২০১৫) বাংলাদেশের নাটোর জেলার একজন আইনজীবী ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
আবুল কালাম আজাদ ১৯৯৬ সালে ১৯৯৬ সালে ষষ্ঠ জাতীয় সংসদ নির্বাচনে নাটোর-৩ আসনের সাংসদ হিসেবে নির্বাচিত হয়েছিলেন। ২০১৪ সালে তিনি সিংড়া উপজেলা পরিষদের চেয়ারম্যান হিসেবে নির্বাচিত হয়েছিলেন।
আবুল কালাম আজাদ ২০১৫ সালের ২৩ আগস্ট ৬০ বছর বয়সে হৃদরোগে আক্রান্ত হয়ে মৃত্যুবরণ করেন।
আব্দুর রশিদ (ময়মনসিংহের রাজনীতিবিদ)

আব্দুর রশিদ ( – ১৪ মে ২০১৭) বাংলাদেশের ময়মনসিংহ জেলার একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
আব্দুর রশিদ নজরুল ডিগ্রি কলেজের অধ্যক্ষ ছিলেন। ১৯৭৩ সালে তিনি ময়মনসিংহ-১৭ আসনের সাংসদ হিসেবে নির্বাচিত হয়েছিলেন।
আব্দুর রশিদ ২০১৭ সালের ১৪ মে ঢাকার সেন্ট্রাল হাসপাতালে ৭৯ বছর বয়সে মৃত্যুবরণ করেন।
এ. এফ. এম. এন্তাজ আলী

এ. এফ. এম. এন্তাজ আলী (২০ জানুয়ারি ১৯৩৭ – ২৬ জানুয়ারি ১৯৯৮) বাংলাদেশের সাতক্ষীরা জেলার একজন শিক্ষায়তনিক ব্যক্তি ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
এ. এফ. এম. এন্তাজ আলী ১৯৩৭ সালের ২০ জানুয়ারি জন্মগ্রহণ করেছিলেন। তিনি ছাত্রজীবন থেকেই রাজনীতির সাথে যুক্ত ছিলেন। ঢাকা বিশ্ববিদ্যালয় থেকে স্নাতকোত্তর শিক্ষা সম্পন্ন করার পর তিনি আইন পেশায় নিয়োজিত হন। তিনি বাংলাদেশের স্বাধীনতা যুদ্ধের একজন সংগঠক ছিলেন। তিনি বাংলাদেশের স্বাধীনতা যুদ্ধে অংশগ্রহণও করেছিলেন। বাংলাদেশ স্বাধীন হবার পর তিনি ১৯৭৩ সালে খুলনা-১২ আসনের সাংসদ হিসেবে নির্বাচিত হয়েছিলেন।
এ. এফ. এম. এন্তাজ আলী ১৯৯৮ সালের ২৬ জানুয়ারি ৬১ বছর বয়সে মৃত্যুবরণ করেন।
মোহাম্মদ আলী (নেত্রকোণার রাজনীতিবিদ)

ডাঃ মোহাম্মদ আলী ( – ৩ অক্টোবর ২০১২) বাংলাদেশের নেত্রকোণা জেলার একজন চিকিৎসক ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
মোহাম্মদ আলী ষষ্ঠ জাতীয় সংসদ নির্বাচনে ময়মনসিংহ সহিত নেত্রকোণা আসনের সাংসদ হিসেবে নির্বাচিত হয়েছিলেন। সপ্তম জাতীয় সংসদ নির্বাচনেও তিনি ঐ আসনের সাংসদ হিসেবে নির্বাচিত হয়েছিলেন। ২০০১ সালেও তিনি ঐ আসন থেকে সাংসদ হিসেবে নির্বাচিত হয়েছিলেন।
মোহাম্মদ আলী রাবেয়া আলীর সাথে বিবাহবন্ধনে আবদ্ধ হয়েছিলেন। তাদের দুই পুত্র ও দুই কন্যা ছিল।
মোহাম্মদ আলী ২০১২ সালের ৩ অক্টোবর ঢাকার অ্যাপোলো হাসপাতালে ৭০ বছর বয়সে মৃত্যুবরণ করেন।
দিলারা হারুন

দিলারা হারুন ( – ১৪ এপ্রিল ২০১২) বাংলাদেশের ব্রাহ্মণবাড়িয়া জেলার রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি একজন সাংসদ ছিলেন।
দিলারা হারুন ১৯৭১ সালে বাংলাদেশের স্বাধীনতা যুদ্ধে অংশগ্রহণ করেছিলেন। তিনি কৃষক লীগের সিনিয়র সহসভাপতি ছিলেন। তিনি বাংলাদেশ আওয়ামী লীগের ব্রাহ্মণবাড়িয়া শাখার সহসভাপতি হিসেবেও দায়িত্ব পালন করেছেন। সপ্তম জাতীয় সংসদ নির্বাচনে তিনি সংরক্ষিত মহিলা আসন-২৬ এর সাংসদ হিসেবে নির্বাচিত হয়েছিলেন।
দিলারা হারুন ২০১২ সালের ১৪ এপ্রিল ঢাকার জাতীয় হৃদরোগ ইন্সটিটিউটে মৃত্যুবরণ করেন।
পীযুষ কান্তি ভট্টাচার্য্য

পীযুষ কান্তি ভট্টাচার্য্য (জন্ম ১ মার্চ ১৯৪০) বাংলাদেশের যশোরের একজন শিক্ষায়তনিক ব্যক্তি ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একজন সাবেক সাংসদ। তিনি বাংলাদেশ আওয়ামী লীগের একজন প্রেসিডিয়াম সদস্য। তার ভাই স্বপন ভট্টাচার্য্য স্থানীয় সরকার, পল্লী উন্নয়ন ও সমবায় মন্ত্রণালয়ের বর্তমান প্রতিমন্ত্রী।
পীযুষ কান্তি ভট্টাচার্য্য ১৯৪০ সালের ১ মার্চ যশোরের মনিরামপুরের পাড়ালা গ্রামে জন্মগ্রহণ করেন। তার পিতার নাম সুধীর ভট্টাচার্য্য ও মায়ের নাম ঊষা রাণী ভট্টাচার্য্য। তিনি খাজুরা এম. এন. মিত্র বহুমুখী উচ্চ বিদ্যালয় থেকে মাধ্যমিক ও মাইকেল মধুসূদন কলেজ থেকে উচ্চ মাধ্যমিক পরীক্ষায় উত্তীর্ণ হন। ১৯৬১ সালে তিনি রাজশাহী বিশ্ববিদ্যালয় থেকে স্নাতক সম্পন্ন করেন। ১৯৬৮ সালে তিনি সেখান থেকেই স্নাতকোত্তর ডিগ্রি লাভ করেন। তিনি বাংলাদেশের স্বাধীনতা যুদ্ধের একজন সংগঠক ছিলেন।
পীযুষ কান্তি ভট্টাচার্য্য মশিহাটি হাই স্কুল ও গোপালপুর হাই স্কুলে শিক্ষকতা করেছেন। এছাড়া, তিনি কেশবপুর ডিগ্রি কলেজেও শিক্ষকতা করেছেন। তিনি মনিরামপুর ডিগ্রি কলেজের উপাধ্যক্ষ ছিলেন।
বীর মুক্তিযোদ্ধা পীযুষ কান্তি ভট্টাচার্য্য ১৯৭৩ সালে যশোর-৫ আসনের সাংসদ হিসেবে নির্বাচিত হয়েছিলেন।
আর. এ. গনি

আর. এ. গনি (১৯২৭ – ১৫ জানুয়ারি ২০১৬) বাংলাদেশের গাইবান্ধা জেলার একজন প্রকৌশলী ও রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন। তিনি বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।
আর. এ. গনি ১৯২৭ সালে গাইবান্ধার সাদুল্লাপুরের বসনিয়াপাড়া গ্রামে জন্মগ্রহণ করেন। তিনি গাইবান্ধা লোকাল বয়েজ স্কুল থেকে মাধ্যমিক পরীক্ষায় উত্তীর্ণ হন। পরবর্তীতে, তিনি প্রেসিডেন্সি কলেজ থেকে উচ্চ মাধ্যমিক পরীক্ষায় উত্তীর্ণ হন। তিনি ১৯৫২ সালে আহসানউল্লাহ ইঞ্জিনিয়ারিং কলেজ থেকে ১৯৫২ সালে পুরকৌশলে স্নাতক হন।
আর. এ. গনি ১৯৫৩ সালে গনি বাংলা লিমিটেড নামে এক প্রকৌশল পরামর্শক প্রতিষ্ঠান প্রতিষ্ঠা করেন। এরপর, ১৯৬৩ সালে তিনি ক্যালিফোর্নিয়া থেকে স্নাতকোত্তর শিক্ষা সম্পন্ন করেন। তারপর, তিনি ওয়াশিংটনের একটি বিশ্ববিদ্যালয় থেকে ডক্টরেট ডিগ্রি লাভ করেন। তিনি ভাষা আন্দোলন, ঊনসত্তরের গণঅভ্যুত্থান ও বাংলাদেশের স্বাধীনতা যুদ্ধে অংশগ্রহণ করেছিলেন।
আর. এ. গনি বেগম হোসনে আরা গনির সাথে বিবাহবন্ধনে আবদ্ধ হয়েছিলেন। তাদের তিন পুত্র ও এক কন্যা ছিল।
আর. এ. গনি ১৯৭৯ সালের রংপুর-১৯ আসনের সাংসদ হিসেবে নির্বাচিত হয়েছিলেন। তিনি জিয়াউর রহমানের শাসনামলে বিজ্ঞান ও প্রযুক্তি মন্ত্রণালয়ের প্রতিমন্ত্রী হিসেবে নিযুক্ত হয়েছিলেন। তিনি বাংলাদেশ জাতীয়তাবাদী দলের স্থায়ী কমিটির সদস্য ছিলেন।
আর. এ. গনি ২০১৬ সালের ১৫ জানুয়ারি ঢাকার স্কয়ার হাসপাতালে ৮৯ বছর বয়সে মৃত্যুবরণ করেন।
আনোয়ারা হাবিব

আনোয়ারা হাবিব ( – ২৭ মে ২০১৮) বাংলাদেশের টাঙ্গাইল জেলার একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
আনোয়ারা হাবিব বাংলাদেশ জাতীয়তাবাদী দলের কেন্দ্রীয় কমিটির সদস্য ছিলেন। ১৯৯১ সালে তিনি সংরক্ষিত মহিলা আসন-১৪ এর সাংসদ হিসেবে নির্বাচিত হয়েছিলেন।
আনোয়ারা হাবিব ২০১৮ সালের ২৭ মে ঢাকার ইবনে সিনা হাসপাতালে ৯০ বছর বয়সে মৃত্যুবরণ করেন।
কে. জে. হামিদা খানম

কে. জে. হামিদা খানম ( – ১১ সেপ্টেম্বর ২০১৫) বাংলাদেশের একজন রাজনীতিবিদ ছিলেন যিনি বাংলাদেশ জাতীয়তাবাদী দলের রাজনীতির সাথে যুক্ত ছিলেন। তিনি একজন সাংসদ ছিলেন।
কে. জে. হামিদা খানম পঞ্চম জাতীয় সংসদ নির্বাচনে সংরক্ষিত মহিলা আসন-২০ এর সাংসদ হিসেবে নির্বাচিত হয়েছিলেন। ১৯৯৬ সালে ষষ্ঠ জাতীয় সংসদ নির্বাচনেও তিনি সংরক্ষিত মহিলা আসন-২০ এর সাংসদ হিসেবে নির্বাচিত হয়েছিলেন।
কে. জে. খালেদা খানম ২০১৫ সালের ১১ সেপ্টেম্বর ঢাকার ইডেন মাল্টিকেয়ার হাসপাতালে ৭৫ বছর বয়সে মৃত্যুবরণ করেন।
বুলবন ওসমান

বুলবন ওসমান (জন্ম ১৮ মার্চ ১৯৪০) বাংলাদেশের একজন শিক্ষায়তনিক ব্যক্তি, লেখক ও শিল্পী। ১৯৭৩ সালে শিশুসাহিত্যে অবদানের জন্য তিনি বাংলা একাডেমি সাহিত্য পুরস্কার লাভ করেন।
বুলবন ওসমান ১৯৪০ সালের ১৮ মার্চ হাওড়ার ঝামাটিয়া গ্রামে অবস্থিত তার মাতুলালয়ে জন্মগ্রহণ করেন। তিনি শওকত ওসমান ও সালেহা ওসমানের জ্যেষ্ঠ পুত্র। তার ভাই ইয়াফেস ওসমান বিজ্ঞান ও প্রযুক্তি মন্ত্রণালয়ের বর্তমান মন্ত্রী।
বুলবন ওসমানের দাদাবাড়ি অবস্থিত হুগলি জেলার সবলসিংহপুরে। ১৯৫০ সালে তার পরিবার চট্টগ্রামে চলে আসে। সেখান থেকে স্কুল ও কলেজজীবন শেষ করার পর তিনি ঢাকা বিশ্ববিদ্যালয়ে ভর্তি হন। তিনি প্রতিষ্ঠানটিতে সমাজতত্ত্ব নিয়ে পড়াশোনা করেছেন।
১৯৬৬ সালে বুলবন ওসমান চারুকলা মহাবিদ্যালয়ের শিল্প সম্পর্কিত সমাজতত্ত্বের প্রভাষক হিসেবে নিযুক্ত হন। ১৯৬৭ সালে তার প্রথম গ্রন্থ "কানামামা"। এটি ছিল কিশোর উপন্যাস। ১৯৭১ সালে স্বাধীন বাংলা বিপ্লবী বেতার কেন্দ্রে কাজ করেছেন।
বুলবন ওসমান ১৯৯৫ সাল থেকে ২০০৭ সাল পর্যন্ত।চারুকলা ইন্সটিটিউটে অধ্যাপনা করেছেন। তিনি একজন স্বশিক্ষিত শিল্পী। তিনি গ্রন্থ অনুবাদের সাথেও যুক্ত আছেন।
বুলবন ওসমান ১৯৭৩ সালে শিশুসাহিত্যে অবদানের জন্য বাংলা একাডেমি সাহিত্য পুরস্কার লাভ করেন।
তারক বন্দ্যোপাধ্যায়

তারক বন্দ্যোপাধ্যায় ( – ১০ অক্টোবর ২০১৩) ভারতের পশ্চিমবঙ্গের একজন রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ছিলেন।
তারক বন্দ্যোপাধ্যায় ১৯৯৬ সালে ভারতীয় জাতীয় কংগ্রেসের প্রার্থী হিসেবে কাশীপুর থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। পরবর্তীতে, তিনি তৃণমূল কংগ্রেসে যোগদান করেন। ২০০১ ও ২০০৬ সালে তিনি তৃণমূল কংগ্রেসের প্রার্থী হিসেবে কাশীপুর থেকে নি পশ্চিমবঙ্গ বিধানসভার সদস্য হিসেবে নির্বাচিত হয়েছিলেন।
তারক বন্দ্যোপাধ্যায় ২০১৩ সালের ১০ অক্টোবর হৃদরোগে আক্রান্ত হয়ে ৭০ বছর বয়সে প্রয়াত হন।
মেহবুব মণ্ডল

মেহবুব মণ্ডল ভারতের পশ্চিমবঙ্গের একজন রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার প্রাক্তন বিধায়ক।
মেহবুব মণ্ডল ২০০১ সালে সারা ভারত ফরওয়ার্ড ব্লকের প্রার্থী হিসেবে গলসী বিধানসভা কেন্দ্রের বিধায়ক হিসেবে নির্বাচিত হন। ২০০৬ সালেও তিনি গলসী থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ২০১৬ সালে ৯ সেপ্টেম্বর তিনি সর্বভারতীয় তৃণমূল কংগ্রেসে যোগদান করেন।
নাসিরুদ্দিন খান

নাসিরুদ্দিন খান ( – ১০ অক্টোবর ২০১৮) ভারতের পশ্চিমবঙ্গের একজন রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার একজন বিধায়ক ও পশ্চিমবঙ্গ সরকারের একজন মন্ত্রী ছিলেন। তার পুত্রবধূ সাহিনা মমতাজ বেগম নওদার বর্তমান বিধায়ক। তিনি মন্টু খান নামে পরিচিত ছিলেন।
নাসিরুদ্দিন খান চারবার পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৬৯ সালে তিনি প্রগ্রেসিভ মুসলিম লিগের প্রার্থী হিসেবে নওদা বিধানসভা কেন্দ্রের বিধায়ক হিসেবে নির্বাচিত হন। ১৯৭১ সালে তিনি নির্দল প্রার্থী হিসেবে নওদা থেকে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। ১৯৭১ সালে তিনি পশ্চিমবঙ্গ সরকারের কৃষিমন্ত্রী হিসেবে নিযুক্ত হয়েছিলেন। ১৯৭২ সালে তিনি ভারতীয় ইউনিয়ন মুসলিম লিগের প্রার্থী হিসেবে নওদা থেকে পশ্চিমবঙ্গ বিধানসভার বিধায়ক হিসেবে নির্বাচিত হন। ১৯৯১ সালে তিনি ভারতীয় জাতীয় কংগ্রেসের প্রার্থী হিসেবে নওদা বিধানসভা কেন্দ্রের বিধায়ক হিসেবে নির্বাচিত হয়েছিলেন। ২০০১ সালে তিনি তৃণমূল কংগ্রেসে যোগদান করেন।
নাসিরুদ্দিন খান ২০১৮ সালের ৩ অক্টোবর ৮৭ বছর বয়সে প্রয়াত হন।
আবু আয়েশ মণ্ডল

আবু আয়েশ মণ্ডল (জন্ম ৬ জানুয়ারি ১৯৪৪) ভারতের পশ্চিমবঙ্গের একজন রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভা ও লোকসভার প্রাক্তন সদস্য। তিনি পশ্চিমবঙ্গ সংখ্যালঘু উন্নয়ন ও বিত্ত নিগমের বর্তমান চেয়ারম্যান।
আবু আয়েশ মণ্ডল ১৯৪৪ সালের ৬ জানুয়ারি বর্ধমানের আকবরনগরে জন্মগ্রহণ করেন। তার পিতার নাম আব্দুল ওহিদ মণ্ডল ও মায়ের নাম আশেমা খাতুন। তিনি কলকাতা বিশ্ববিদ্যালয় থেকে গণিতে স্নাতক হয়েছেন।
আবু আয়েশ মণ্ডল ১৯৯১, ১৯৯৬ ও ২০০১ সালে মন্তেশ্বর থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। তিনি ২০০৬ সালের উপনির্বাচনে কাটোয়া থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে লোকসভার সাংসদ হিসেবে নির্বাচিত হয়েছিলেন।
আবু আয়েশ মণ্ডলকে ২০০৯ সালে দলবিরোধী কাজের অভিযোগে দল থেকে বহিষ্কার করে ভারতের কমিউনিস্ট পার্টি (মার্ক্সবাদী)। পরবর্তীতে, তিনি তৃণমূল কংগ্রেসে যোগদান করেন।
আবু আয়েশ মণ্ডল ২০১১ সালের ৭ জুন পশ্চিমবঙ্গ সংখ্যালঘু উন্নয়ন ও বিত্ত নিগমের চেয়ারম্যানের দায়িত্ব গ্রহণ করেন। তিনি ২০১৪ সালের ৯ ডিসেম্বর পর্যন্ত প্রতিষ্ঠানটির চেয়ারম্যান হিসেবে দায়িত্ব পালন করেছিলেন। ২০১৭ সালের ২৫ জুলাই তিনি আবারো পশ্চিমবঙ্গ সংখ্যালঘু উন্নয়ন ও বিত্ত নিগমের চেয়ারম্যানের দায়িত্ব গ্রহণ করেন।
আবু আয়েশ মণ্ডল ১৯৬২ সালের ১৮ জুন সানোয়ারা খাতুনের সাথে বিবাহবন্ধনে আবদ্ধ হন। তাদের তিন পুত্র ও দুই কন্যা আছে।
২০১৩ সালের জুলাই মাসে পশ্চিমবঙ্গ সংখ্যালঘু উন্নয়ন ও বিত্ত নিগমের এক কর্মী অভিযোগ করেন যে, আবু আয়েশ মণ্ডল তাকে টেলিফোনে গালিগালাজ করেছেন। ২০১৪ সালের ডিসেম্বর মাসে তার বিরুদ্ধে টোল প্লাজার এক কর্মীকে জুতাপেটা করার অভিযোগ ওঠে। এই ঘটনার পর তিনি পশ্চিমবঙ্গ সংখ্যালঘু উন্নয়ন ও বিত্ত নিগম থেকে পদত্যাগ করেছিলেন।
রাধিকা রঞ্জন প্রামাণিক

রাধিকা রঞ্জন প্রামাণিক (জন্ম ১৮ ডিসেম্বর ১৯৩২) ভারতের পশ্চিমবঙ্গের একজন শিক্ষায়তনিক ব্যক্তি ও রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভা ও লোকসভার প্রাক্তন সদস্য।
রাধিকা রঞ্জন প্রামাণিক ১৯৩২ সালের ১৮ ডিসেম্বর ২৪ পরগণার নালকোরায় জন্মগ্রহণ করেন। তার পিতার নাম নরেন্দ্রনাথ প্রামাণিক ও মাতার নাম ননীবালা প্রামাণিক। তিনি কলকাতা বিশ্ববিদ্যালয়ের আওতাভুক্ত বিজ্ঞান কলেজ থেকে স্নাতকোত্তর শিক্ষা অর্জন করেন।
রাধিকা রঞ্জন প্রামাণিক ১৯৬৭, ১৯৬৯, ১৯৭১, ১৯৮২ ও ১৯৮৭ সালে মগরাহাট পূর্ব থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। এরপর, তিনি ১৯৮৯, ১৯৯১, ১৯৯৬, ১৯৯৮ ও ১৯৯৯ সালে মথুরাপুর থেকে ভারতের কমিউনিস্ট পার্টি (মার্ক্সবাদী) এর প্রার্থী হিসেবে লোকসভার সাংসদ হিসেবে নির্বাচিত হন। দল দুর্নীতিতে উৎসাহিত করে বলে অভিযোগ করার পর তাকে দল থেকে বহিষ্কার করে ভারতের কমিউনিস্ট পার্টি (মার্ক্সবাদী)। পরবর্তীতে, তিনি তৃণমূল কংগ্রেসে যোগদান করেন।
রাধিকা রঞ্জন প্রামাণিক ১৯৫৮ সালের ৫ আগস্ট মঞ্জুলিকা প্রামাণিকের সাথে বিবাহবন্ধনে আবদ্ধ হন। তাদের চার পুত্র ও দুই কন্যা আছে।
ছোটি সি বাত

ছোটি সি বাত (, ) হচ্ছে ১৯৭৬ সালে মুক্তিপ্রাপ্ত একটি হিন্দি চলচ্চিত্র। এক পুরুষের কার্যালয়ের এক সহকর্মী নারীকে তার নিজের প্রতি আকৃষ্ট করার চেষ্টার কাহিনী হচ্ছে এই চলচ্চিত্র। অমল পালেকর এবং বিদ্যা সিনহা চলচ্চিত্রটির মুখ্য ভূমিকায় ছিলেন। বসু চ্যাটার্জী পরিচালিত এই চলচ্চিত্রটির কাহিনী লিখেছিলেন শরদ জোশী এবং সংলাপ বসুর নিজের লেখা ছিলো, প্রযোজক ছিলেন বিআর চোপড়া এবং বসু চিত্রনাট্য পরিচালনার কাজও করেছিলেন। বসু শ্রেষ্ঠ চিত্রনাট্য বিভাগে ফিল্মফেয়ার পুরস্কার বিভাগে মনোনয়ন পেয়েছিলেন।
অরুণ প্রদীপ নামের এক তরুণ নিজের অফিসের এক তরুণীর (প্রভা) মন জয়ের চেষ্টা করে কারণ সে তার সঙ্গে প্রেম করতে চায়, তরুণীটি অরুণকে অসভ্য ভাবে কারণ অরুণ মেয়েদের সঙ্গে কথা বলতে পারঙ্গম নয়; অরুণের আরেক সহকর্মী নাগেশ ঠিকই মেয়েদের সঙ্গে বন্ধুত্ব করে। হতাশ অরুণ একজন অবসরপ্রাপ্ত সামরিক কর্মকর্তার কাছে যায় যার নাম কর্নেল জুলিয়াস নাগেন্দ্রনাথ সিংহ, তিনি অরুণকে মেয়েদের সঙ্গে বন্ধুত্ব করার ব্যাপারে অনেক প্রশিক্ষণ দেন হাতে-কলমে, কর্নেলের নিজের অনেক কর্মচারী মেয়ে আছে যারা অরুণকে সাহায্য করে এই ব্যাপারে।
অরুণ কর্নেলের কাছ থেকে সাহায্য নিয়ে প্রভার সঙ্গে বন্ধুত্ব করতে সক্ষম হয়।
১১ কোর (ভারত)

১১ কোর (একাদশ কোর) হচ্ছে ভারতীয় সেনাবাহিনীর একটি কোর। দ্বিতীয় বিশ্বযুদ্ধে তৈরি করা এই কোর ১৯৪৫ সালে ভেঙে দিয়ে ১৯৫০ সালে আবার তৈরি করা হয়। এই কোরটি ১৯৬৫ সালের যুদ্ধ (পাকিস্তানের সঙ্গে) তে জেনারেল জোগিন্দার সিং ধিল্লোনের নেতৃত্বে অনেক দক্ষতা দেখায়।
এই কোরের অধীনে আছেঃ
২০১৯ মিলিটারি ওয়ার্ল্ড গেমসে লিথুয়ানিয়া

লিথুয়ানিয়া ১৮ থেকে ২৭ অক্টোবর ২০১৯ পর্যন্ত চীনের উহান শহরে অনুষ্ঠিত ২০১৯ মিলিটারি ওয়ার্ল্ড গেমসে অংশ নিয়েছিল। লিথুয়ানিয়া প্রতিনিধিত্বকারী মোট ক্রীড়াবিদরা একটি স্বর্ণ এবং একটি ব্রোঞ্জ পদক জিতেছে। পদক সারণিতে ৩০ তম স্থানে রয়েছে দেশটি।
রাজাপুর, খুলনা

রাজাপুর বাংলাদেশের খুলনা বিভাগের এবং খুলনা জেলার রূপশা উপজেলার একটি গ্রাম। রাজাপুর ভৈরব নদীর তীরে অবস্থিত যা দক্ষিণ খুলনা এবং উত্তর খুলনা দিয়ে খুলনা শহর অতিক্রম করেছে। রাজাপুরে দুটি বড় শিল্প রয়েছে যা বৃহত্তর রূপশা উপজেলা এবং খুলনা জেলার মানুষের জন্য প্রচুর কর্মসংস্থান সৃষ্টি করেছিল। 
রাজাপুর ও বেলফুলিয়ার পোস্ট অফিস কোডঃ9242।
সৈয়দ জামাত আলী শাহ

সৈয়দ জামাত আলী শাহ সাহিব মুহাদ্দিস আলীপুরী ( ১৮৩৪–১৯৫১) পাকিস্তানের শিয়ালকোটের আলীপুর শরীফে জন্মগ্রহণ করে, নকশবন্দিয়া সুফি দরবেশ এবং দক্ষিণ এশিয়ার ঐতিহ্যবাহী বেরলভী মুসলিমের গণনেতা ছিলেন। তিনি সুন্নি বেরলভী সংগঠন নিখিল ভারত সুন্নি কনফারেন্সের সভাপতি ও শহিদ গঞ্জে মসজিদের প্রধান নেতা ছিলেন। সুন্নি সুফি অনুসারীদের মধ্যে তাঁর অবস্থানের মাধ্যমে তিনি সরাসরি পাকিস্তান আন্দোলনে সমর্থন দিয়েছিলেন এবং এইজন্য তিনি পাকিস্তান আন্দোলনের প্রধান ধর্মীয় নেতাদের মধ্যে অন্যতম।
চালা ইউনিয়ন

চালা বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।
চালা ইউনিয়ন হরিরামপুর উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।
২০১১ সালের আদমশুমারি অনুযায়ী চালা ইউনিয়নের মোট জনসংখ্যা ২২,০০৮ জন। এর মধ্যে পুরুষ ১১,০১০ জন এবং মহিলা ১০,৯৯৮ জন।
পাকুড় রেলওয়ে স্টেশন

পাকুর রেলওয়ে স্টেশন (কোড: পিকেআর) পাকুর জেলার একটি গুরুত্বপূর্ণ স্টেশন। এটি ভারতের ঝাড়খণ্ডের পাকুরে অবস্থিত। এটিতে বেশ কয়েকটি সুবিধা রয়েছে যেমন, ২৪ ঘণ্টা টিকিট বুকিং কাউন্টার, একটি ১২ ঘণ্টা কম্পিউটারাইজড রিজার্ভেশন কাউন্টার। পাকুরে পাথরে খনি এবং অনেকগুলি পাথর ভাঙ্গার ইউনিট রয়েছে, যা দেশের বিভিন্ন অঞ্চলে আমদানি হয়। আমপাড়ার পানাম কয়লা খনিগুলি পাঞ্জাবের তাপ বিদ্যুৎকেন্দ্র চালাতে সহায়তা করে, সেজন্য মালপাহারী রোডে মালবাহী ওয়াগনে কয়লা বোঝাই করা হয়, যা পাকুর রেলস্টেশন থেকে প্রায় ৪ কিমি দূরে অবস্থিত। যাত্রীদের জন্য রয়েছে একটি সাধারণ এবং প্রথম শ্রেণির অপেক্ষাকক্ষ। পশ্চিমাঞ্চলের রেলপথের অংশটি মালগাড়ির ইয়ার্ডের দিকে নিয়ে যায়, যেটি বক্সএনএইচএল এবং বিওবিওয়াইএন মালগাড়ির র‌্যাক নিয়ে গঠিত। মালগাড়ির ইয়ার্ডে একটি রেল ইঞ্জিনের ছায়া প্রদানকারী আচ্ছাদন রয়েছে।
পাকুড় স্টেশনটি বিদ্যুতায়িত। এই বিভাগের বিদ্যুতায়নের রেল বাজেট ২০১২-১৩ সালে অনুমোদিত হয়েছিল। দুটি প্ল্যাটফর্ম দুটি ওভারব্রিজ (এফওবি) এর মাধ্যমে সংযুক্ত। কিছু যাত্রী এবং মালবাহী ট্রেন বর্তমানে ইলোকোস ব্যবহার করছে।
বারঘরিয়া ইউনিয়ন, করিমগঞ্জ

বারঘরিয়া ইউনিয়ন বাংলাদেশের কিশোরগঞ্জ জেলার করিমগঞ্জ উপজেলার একটি ইউনিয়ন।
এটি কিশোরগঞ্জ জেলার করিমগঞ্জ উপজেলায় অবস্থিত।
বারঘরিয়া ইউনিয়নের মোট আয়তন ১১.৫৭৮ বর্গকিলোমিটার বা ২,৮৬১ একর।
১৯৯১ সালের আদমশুমারী অনুযায়ী বারঘরিয়া ইউনিয়নের জনসংখ্যা ১৭,৭০৮ জন।
বারঘরিয়া ইউনিয়ন ১৭টি গ্রাম ও ৩টি মৌজা নিয়ে গঠিত।
১৯৯১ সালের জরিপ অনুযায়ী বারঘরিয়া ইউনিয়নের সাক্ষরতার হার ২১.৩%
অত্র ইউনিয়নের বর্তমান চেয়ারম্যান জনাব মোঃ আয়ুব উদ্দীন
সুরমা ইউনিয়ন, দোয়ারাবাজার

সুরমা ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষার হার:98.%
শিক্ষা প্রতিষ্ঠান:
পাণ্ডারগাঁও ইউনিয়ন

পাণ্ডারগাঁও ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বাংলাবাজার ইউনিয়ন, দোয়ারাবাজার

বাংলাবাজার ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
এখানে ৩৮টি গ্রাম ও ২৫টি মৌজা রয়েছে। 
১/ উস্তিঙের গাও MRL 
বাংলাবাজার ইউনিয়নের আয়তন ৩৮ বর্গকিলোমিটার।
২০১১ সালের আদমশুমারি অনুযায়ী বাংলাবাজার ইউনিয়নের মোট জনসংখ্যা ৪০,০০৫ জন।
এই ইউনিয়নের সাক্ষরতার হার ৮৬%। এখানে ১০টি প্রাথমিক বিদ্যালয় ও ১টি উচ্চ বিদ্যালয় রয়েছে। এখানে পাঁচটি মাদ্রাসা রয়েছে (একটি কামিল মাদ্রাসাসহ)।
বাংলাবাজারে আটটি হাট বাজার রয়েছে। সেগুলি নিম্নরূপ:
যোগাযোগ ব্যবস্থার দিক দিয়ে সুনামগঞ্জ জেলার মধ্যে বাংলাবাজার ইউনিয়ন রয়েছে সবচেয়ে সুবিধাজনক অবস্থানে। এই ইউনিয়নের সাথে জেলা এবং উপজেলার রয়েছে সড়ক পথে যোগাযোগের সহজ মাধ্যম। সব ধরনের যানবাহনে এ ইউনিয়নে যোগাযোগ করা যায়।
বাঁশতলা স্মৃতিসৌধ
বর্তমান চেয়ারম্যান- মোহাম্মদ আবুল হোসেন।
নরসিংহপুর ইউনিয়ন

নরসিংপুর ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
দোয়ারাবাজার ইউনিয়ন

দোয়ারাবাজার ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
আয়তন– ৯৮৩৮ একর (বর্গ কিঃ মিঃ) জনসংখ্যা – ১৭,৬১১জন।
শিক্ষার হার : ২৫.৩৯%।
শিক্ষা প্রতিষ্ঠান
বর্তমান চেয়ারম্যান-এম এ বারী
মান্নারগাঁও ইউনিয়ন

মান্নারগাঁও ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
দোহালিয়া ইউনিয়ন

দোহালিয়া ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
এই ইউনিয়নের পুর্বে ছাতক ইউনিয়ন উত্তরে দোয়ারা বাজার ইউনিয়ন পশ্চিমে পান্ডার গাও ইউনিয়ন এবং দক্ষিনে ছাতকে টেটিয়ার চর এবং আচার কাচার ইউনিয়ন অবস্থিত । এই ইউনিয়নে মোট ৯ টি ওয়ার্ড নিয়ে ঘঠিত হয়। সমগ্র ইউনিয়নে সর্বমোট ভোটার সংখ্যা ১৮৭৪৯ ( ২০২১) সালের নির্বাচন অফিসের ঘোষণা অনুযায়ী।
দোহালিয়া ইউনিওন এর ইতিহাস অথবা নামকরন নিয়ে একটা কথা শুনা যায় যে, এই ইউনিয়নের দোহালিয়া নামক এক গ্রামে তখন দুই ভাই বসবাস করত।তারা দুই ভাই ছিলেন বেশী অলস । সিলেটের আঞ্চলিক ভাষায় অলস কে আইল্লা অথবা আইলসা বলতেন । এক দিন শীতের রাতে সেই দুই ভাইয়ের ঘরে আগুন লেগে যায় এবং গ্রামের সবাই এসে আগুন নিয়ন্ত্রনে আনতে চেষ্টা করে ব্যর্থ হয় । সমগ্র ঘড়ে আগুনে ধাউ ধাউ করলেও তার দুই ভাই অলসতার কারণে ঘড় থেকে বের হয়নি। গ্রামের সবাই তাদের ডাকাডাকি করে ব্যার্থ হয় তারপর সেই দুই ভাই ঘড়ের ভেতর থেকে আর বের হতে পারেনি ।সেই ঘটনা চারদিকের এলাকায় জানাজানি হয়ে গেলে লোকে সেই গ্রামকে দুই আইল্লার গ্রাম বলে ডাকতে শুরু করে ।সেই দুই আইল্লা থেকে এই গ্রামের নাম হয় দোহালিয়া গ্রাম ।
দোহালিয়া ইউনিওনের আয়তন ৬৫৩৯ একর । জনসংখ্যা পুরুষ ১০২৮৯ এবং মহিলা ৯৯৩০ জন । এই ইউনিয়নে অনেক জায়গা হাওর এবং ছোট বড় অনেক খাল বা নদীতে ছড়িয়ে আছে ।
শিক্ষার হার : ২৩.৩০ শিক্ষার দিক দিয়ে পিছিয়ে পরা এই ইউনিওনের মূল সমস্যা হল ভাল শিক্ষাপ্রতিষ্টান না থাকার কারণে । এবং মাত্র একটি উচ্চ বিদ্যালয় যেতে আসতে শিক্ষার্থীদের অনেক ভুগান্তির শিকার হতে হয় ।
শিক্ষা প্রতিষ্ঠানঃ সারা ইউনিয়নের মাত্র একটি উচ্চমাধ্যমিক বিদ্যালয় ( প্রগতি উচ্চ বিদ্যালয় )
বর্তমান চেয়ারম্যান- জনাব শামীমুল ইসলাম শামীম
লক্ষ্মীপুর ইউনিয়ন, দোয়ারাবাজার

লক্ষ্মীপুর ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
বোগলাবাজার ইউনিয়ন

বোগলাবাজার ইউনিয়ন বাংলাদেশের সুনামগঞ্জ জেলার দোয়ারাবাজার উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
প্রাথমিক শিক্ষার জন্য রয়েছে
১. পেশকার গাও সরকারি প্রাথমিক বিদ্যালয়।
২. ইদুকোনা সরকারি প্রাথমিক বিদ্যালয়।
৩. গাছগড়া সরকারি প্রাথমিক বিদ্যালয়।
৪. কাঠালবাড়ি সরকারি প্রাথমিক বিদ্যালয়।
৫. বোগলা সরকারি প্রাথমিক বিদ্যালয়।
৬. আলমখালি সরকারি প্রাথমিক বিদ্যালয়।
৭. কান্দাগাও সরকারি প্রাথমিক বিদ্যালয়।
৮. বালিচড়া সরকারি প্রাথমিক বিদ্যালয়।
৯. বিদ্যানিকেতন কিন্ডারগার্ডেন। 
১০. জ্ঞানালোক ক্যাডেট একাডেমি।
১১. গ্রীনহিল একাডেমি।
১২. বাগাহানা মহিলা মাদরাসা। 
এছাড়াও মাধ্যমিক ও উচ্চামাধ্যমিকের জন্য রয়েছে
১. বোগলা রোছমত আলী রামসুন্দর উচ্চ বিদ্যালয় ও কলেজ।
২. পেশকার গাও ইসলামিয়া দাখিল মাদ্রাসা।
এই ইউনিয়নে প্রবাহিত নদীটি হচ্ছে বোগলা নদী এছাড়াও আছে পেশকারগাঁয়ে চারু টিলা এবং বাগানবাড়ি-রিংকু সীমান্ত।
বর্তমান চেয়ারম্যান-
বেহেলী ইউনিয়ন

বেহেলী ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
সুনামগঞ্জ জেলার জামালগঞ্জ উপজেলায় অবস্থিত।
পুর্বে সাচনা বাজার ইউনিয়ন,পশ্চিমে সুখাইড় রাজাপুর উত্তর ইউ/পি, উত্তরে দক্ষীণ শ্রীপুর ইউ/পি ও তাহিরপুর ইউ পি, দক্ষীনে জামালগঞ্জ সদর।
ভাটি বাংলা খ্যাত শনির হাওর ও হালির হাওরের মধ্যবর্তী, বর্ষায় বিশাল সমুদ্রে কত গুলু  জেগে উঠা চর‌  হেমন্তে শষ্য শামল সবুজ প্রান্তরে নয়নাবিরাম সবুজ ব্যষ্টনিতে আধা কাচা পাকা কিছু গ্রাম নিয়ে গড়ে  উঠে বেহেলী ইউনিয়ন।যার মাঝ  দিয়ে বয়ে গেছে পাহাড় থকে বয়ে আসা বৌলাই নদী।
ভাষা সংস্কৃতি -  বেহেলী ইউনিয়নে  বাংলা  ভাষাও রয়েছে বৈচিত্র সংস্কৃতিতে ভরপুর। এ অঞ্চলের লোকজন আঞ্চলিক বাংলা ভাষায় কথা বলতে ভাল বাসে। এবং বিভিন্ন অঞ্চল থেকে এসে এখানে বসবাস করছে, তাদের আঞ্চলিক ভাষায় কথা বলছে আর সিলেটের স্থানীয় লোকজন তাদের নিজেদের ভাষায় কথা বলে।
বারুনী মেলা,সংক্রান্তী, বৈশাখী মেলা, ইত্যাদী।
ইউনিয়ের মাঝ দিয়ে বয়ে গেছে লাউড়ের পাহাড় থকে প্রবাহমান শাহ আরেফিন ও শ্রী অদৈত্ব মহাপ্রভুর  স্মৃতি বিজরীর যাদুকাটা নদির একাংশ বৌলাই  নদী ,হাওরের মধ্যে প্রাকৃতিক সম্পদে ভরপুর সু বিশাল হাওর শনির হাওর ,হালিয়ার হাওর,মহালিয়ার হাওর বেহেলী ইউনিয়নের অন্তরভুক্ত রহিয়াছে।
শিক্ষার হারঃ ৩৩.০১%
১. বেহেলী ইউনিয়নের প্রতিষ্ঠাতা চেয়ারম্যান 
জনাব আব্দুর রহিম তালুকদার।
২. চোয়ারম্যান সিরাজুল হক তালুকদার।
৩.স্বাস্হ্য অধিদপ্তরের সহ:পরিচালক ডা:মো: বদিউজ্জামাল 
৪. কমরেড বরুন রায় 
৬. দন্ত চিকিৎসক ডা: মো: মাহমুদ উজ জামান মুন্না 
বর্তমান চেয়ারম্যান- সুব্রত সামন্ত সরকার
জামালগঞ্জ ইউনিয়ন

জামালগঞ্জ ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
বর্তমান চেয়ারম্যান-
জামালগঞ্জ উত্তর ইউনিয়ন

জামালগঞ্জ উত্তর ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
বর্তমান চেয়ারম্যান-
ভীমখালী ইউনিয়ন

ভীমখালী ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
ভীমখালী ইউনিয়ন
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
সাচনা বাজার ইউনিয়ন

সাচনা বাজার ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
সাচনা বাজার(পূর্বে এর নাম ছিলো কালীগঞ্জ বাজার)' এর অর্থনৈতিক, রাজনৈতিক,সামজিক,সাংস্কৃতিক এবং ঐতিহাসিক পটভূমি ছিলো ঐতিহ্যবাহী।
সাচনা জমিদার বাড়ির তদানিন্তন পূর্বপুরুষ কালীগঞ্জ বাজারের দক্ষিণ দিকে জাগ্রত কালী দেবতার মন্দির ও জগন্নাথ জিউর আখড়া নির্মাণ এবং দেবোত্তর সম্পত্তি হিসাবে উৎসর্গ করে কালীগঞ্জ বাজার প্রতিষ্ঠা করেন। 
এই বাজারের আয় হতেই দেবোত্তর সম্পত্তির অংশবিশেষ দূর্গা পূজা,কালীপূজা,রথযাত্রা,দোলযাত্রা সহ নানাবিধ পূজাকার্য আড়ম্বরপূর্ণভাবে পরিচালিত হতো।
১৯৬০ ইং সন এর আগ পর্যন্ত আজকের সাচনা বাজার কালীগঞ্জ বাজার হিসাবেই বেশি পরিচিত ছিলো।
এই কালীগঞ্জ বাজারের মালিকানা নিয়ে রামপুরের ভটবাড়ির জমিদারগন ব্রিটিশ শাসনামলে বাজারের মালিকানা দাবি করে একটি অলীক মোকদ্দমা দায়ের করেন,কিন্তু পরবর্তীতে এই মোকদ্দমা কোলকাতা হাইকোর্ট পর্যন্ত গড়ালে কোর্টের রায়ে সাচনার জমিদারগন জয়লাভ করেন।
পরবর্তীতে সাচনার জমিদারগনের একান্ত চেষ্টায় এই বাজারের নাম পরিবর্তন করে রাখেন সাচনা বাজার।
এই বাজারের বেশিরভাগ ব্যবসায়ী যাদের মূল ভিটা হবিগঞ্জ এর বিতলং, বানিয়াচুং ও আজমেরী এলাকায়,মূলত সাচনা বাজার প্রতিষ্ঠার পূর্বে এই বাজারের ব্যবসায়ীগন ছিলেন ভাসমান ব্যবসায়ী যারা নাকি অন্যান্য বাজারে হাটবারে ফেরি করে ব্যবসা করতেন।
পরবর্তীতে সাচনার জমিদারগনের প্রচেষ্টায় বিতলং,বানিয়াচুং ও আজমেরী অঞ্চলের ভাসমান ব্যবসায়ীদের স্থায়ী ব্যবসা করার নিমিত্তে কালীগঞ্জ বাজারে আবাসের ব্যবস্থা করেন।
জমিদার প্রথা বিলুপ্তির পরেও ১৯৭৫ ইং সন পর্যন্ত এই বাজারের সর্বশেষ প্রধান সেবায়েত হিসাবে বীর মুক্তিযোদ্ধা পরিমল কান্তি ঘোষ চৌধুরী ওরফে দেবল চৌধুরী এই বাজারের রক্ষনাবেক্ষন সহ বাজারটির একসনা বন্দোবস্ত প্রদান করে খাজনা আদায় করতেন।
৭৫'পরবর্তী সরকারী আদেশ বলে হাটবাজার এর মালিকানা রাষ্ট্রের নিকট চলে যায়,যার কারণে বাজারটি সাচনা জমিদার বাড়ির হাতছাড়া হয়ে যায়।
সেই থেকে এখন পর্যন্ত এই বাজারের মালিকানা সরকারি দখলে গেলেও প্রকৃতপক্ষে বাজারটির স্বত্ত মালিকানা সাচনার জমিদারগনের কিন্তু আইনি জটিলতার কারণে বাজারের মালিকানার বিষয়টি অমীমাংসিত রয়ে গেছে।
এই বাজারে কয়েকটি শতবর্ষী গাছ যেগুলা জমিদার শ্রী ভগবান চন্দ্র ঘোষ চৌধুরীর হাতে লাগানো তা আজও কালের সাক্ষী হয়ে আছে।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
ফেনারবাক ইউনিয়ন

<nowiki> </nowiki>ফেনারবাক ইউনিয়ন বাংলাদেশের সিলেট বিভাগের সুনামগঞ্জ জেলার জামালগঞ্জ উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
নবীন চন্দ্র উচ্চ বিদ্যালয় ও কলেজ।
ছয়হারা কানাইকালী করচ বাগান।
ছয়হারা মহাশ্মশান
ছয়হারা চরক পুজা
নলচুন্নি খরচ বাগান
১। অ্যাডভোকেট শামীমা শাহরিয়ার খানম এমপি
২। বাবু করুনা সিন্ধু তালুকদার
ফেনারবাঁক ইউনিয়ন পরিষদ এর ৭ বারের নির্বাচিত ও সুনামগঞ্জ জেলার ২বারের স্বর্ণপদক প্রাপ্ত চেয়ারম্যান।
৩। বাবু কাজল চন্দ্র তালুকদার
বর্তমান চোয়ারম্যান।
বর্তমান চেয়ারম্যান-
বর্ষায় নাও হেমন্তে পাও’’ এ হচ্ছে ফেনারবাক ইউনিয়নের যোগাযোগ মাধ্যম। তবে হেমন্তে কিছু কিছু জায়গায় মটরসাইকেল যোগে যাতাযাত করা যায়। এছাড়া নদী পথে নেীকা যোগে বেশ কয়েকটি গ্রামের সাথে ইউনিয়নের যোগাযোগ রয়েছে।
ফ্রিৎস হেবার

ফ্রিৎস হেবার হলেন একজন জার্মান রসায়নবিদ যিনি ১৯১৮ সালে রসায়নে নোবেল পুরস্কার পেয়েছেন হেবার বস পদ্ধতি উদ্ভাবনের জন্য, যা শিল্প কারখানায় ব্যবহৃত হয় নাইট্রোজেন গ্যাস ও হাইড্রোজেন গ্যাস থেকে অ্যামোনিয়া সংশ্লেষণের জন্য।এই উদ্ভাবনটি বড় পরিসরে সার ও বিষ্ফোরক তৈরির জন্য গুরুত্বপূর্ণ।বর্তমানে বিশ্বের অর্ধেক জনসংখ্যার খাদ্য উৎপাদনের জন্য সার উৎপাদন এই পদ্ধতির অন্তর্ভুক্ত।১৯১৯ সালে হেবার ও ম্যাক্স বর্ন যৌথভাবে ম্যাক্স-বর্ন চক্রের প্রস্তাব করেন, যার মাধ্যমে আয়নিক যৌগের ল্যাটিস শক্তি বের করা যায়।
হেবারকে অবশ্য রসায়নিক যুদ্ধের জনক বলা হয় প্রথম বিশ্বযুদ্ধ বিশেষ করে ঈপ্রেসের ২য় যুদ্ধের সময় ক্লোরিন ও অন্যান্য বিষাক্ত গ্যাসকে অস্ত্রায়ন নিয়ে নেতৃত্বমূলক কাজ করার জন্য।
ফ্রিৎস হেবার পুশিয়ার (বর্তমানে পোল্যান্ড) রকলও এ একটি সচ্ছল ইহুদি পরিবারে জন্মগ্রহণ করেন। হেবার পরিবার ছিল সেই এলাকার একটি পরিচিত নাম। এ পরিবার শুরু হয় হেবারে দাদা পিংকুস সেলিগ হেবারের থেকে, যিনি তুলা ব্যবসায়ী ছিলেন। ফ্রিৎস হেবার ছিলেন সেইগফ্রিড ও পাপুলা হেবারের পুত্র। ফ্রিৎসের বাবা সেইগফ্রিড একজন সুপরিচিত সওদাগর ছিলেন, যিনি রং, প্যান্টও ফার্মাসিউটিক্যালের নিজস্ব ব্যবসা প্রতিষ্ঠা করেন। হেবারের মা পাউলা গর্ভকালীন জটিলতায় আক্রান্ত হয়েছিলন এবং হেবারের জন্মের তিন সপ্তাহ পর মারা যান। 
যখন হেবারে বয়স প্রায় ছয় বছর, সেইগফ্রিড দ্বিতীয় বিয়ে করেন হেডউইগ হ্যামবার্গারের সাথে। সেইগফ্রিড এবং তার দ্বিতীয় স্ত্রীর তিন কন্যা সন্তান ছিল যাদের নাম এলসা,হেলেনা ও ফ্রেইডা। যদিও তার বাবার সাথে তার দূরবর্তী সম্পর্ক ছিল সে তার সৎমা ও সৎবোনদের সাথে ভালো সম্পর্ক তৈরি করে। হেবার তার শিক্ষাজীবন শুরু করে জোহানিয়াম স্কুল এর মাধ্যমে, একটি সমকালীন স্কুল যা ক্যাথলিক, প্রোটেস্টেইন, ইহুদি শিক্ষার্থীদদের জন্য সমানভাবে খোলা ছিল। ১১ বছর বয়সে সে সেন্ট এলিজাবেথ ক্লাসিকাল স্কুলে ভর্তি হয়। তার পরিবার ইহুদি সমাজকে সমর্থন করত এবং নানা ইহুদি ঐতিহ্য পালন চলমান রাখত তবে সিনাগগের (ইহুদিদের ধর্মস্থান) সাথে দৃঢ়ভাবে যুক্ত ছিল না ফ্রিৎস হেবার ১৮৮৬ এর সেপ্টেম্বরে ব্রেসলুর সেন্ট এলিজাবেথ হাই স্কুলে সফলভাবে পাস করেন। যদিও তার বাবা চেয়েছিলেন তাকে রং কোম্পানিতে কাজ করাতে, হেবার বার্লিনের উইলহেলম বিশ্ববিদ্যালয়ে (বর্তমানে হুমবোল্ট বিশ্ববিদ্যালয়, বার্লিন) রসায়ন নিয়ে পড়ার জন্য বাবার অনুমতি লাভ করে।
১৮৮৯ সালে ব্রেসলাউতে (Breslau) হাবারের সাথে ক্লারা ইমারওয়াহরের দেখা হয়, যখন তিনি সেনাবাহিনীতে যোগদান অবস্থায় ছিলেন। ক্লারা ছিলেন একজন রসায়নবিদ, যিনি একটি চিনি কারখানার মালিক ছিলেন এবং ব্রেসলাউ বিশ্ববিদ্যালয়ে পিএইচডি (রসায়নে) অর্জনকারী প্রথম মহিলা ছিলেন। ১৯০১ সালের ৩ আগস্ট তাদের বিয়ে হয়েছিল। তাদের প্রথম ছেলে হারমানের জন্ম হয়েছিল ১৯০২ সালের ১লা জুন।
বীরেন্দর সিং কাদিয়ান

বীরেন্দর সিং কাদিয়ান ভারতের দিল্লির একজন আইনজীবী ও রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক।
বীরেন্দর সিং কাদিয়ান ২০১১ সালে কুরুক্ষেত্র বিশ্ববিদ্যালয় থেকে আইনে স্নাতকোত্তর শিক্ষা সম্পন্ন করেন। তিনি ২০২০ সালের ১১ ফেব্রুয়ারি দিল্লি সেনানিবাস বিধানসভা কেন্দ্রের বিধায়ক হিসেবে নির্বাচিত হন।
বিনয় মিশ্র

বিনয় মিশ্র ভারতের দিল্লির একজন ব্যবসায়ী ও রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক।
বিনয় মিশ্র দিল্লির ইন্ডিয়ান ইনস্টিটিউট অব প্ল্যানিং অ্যান্ড ম্যানেজমেন্ট থেকে ২০০৬ সালে এমবিএ সম্পন্ন করেন। ২০২০ সালের ১১ ফেব্রুয়ারি তিনি দ্বারকা থেকে দিল্লি বিধানসভার বিধায়ক হিসেবে নির্বাচিত হন।
ভুপিন্দর সিং জুন

ভুপিন্দর সিং জুন একজন ভারতীয় আইনজীবী ও রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক।
ভুপিন্দর সিং জুন বীরেন্দ্র নারায়ণ চক্রবর্তী বিশ্ববিদ্যালয়ে পড়াশোনা করেছেন। ২০২০ সালের ১১ ফেব্রুয়ারি তিনি বিজোয়াসান থেকে দিল্লি বিধানসভার বিধায়ক হিসেবে নির্বাচিত হন। তিনি তার নিকটতম প্রতিদ্বন্দ্বী ভারতীয় জনতা পার্টির সৎ প্রকাশ রানাকে ৭৫৩ ভোটে পরাজিত করেছিলেন যেটি ছিল ২০২০ সালে অনুষ্ঠিত দিল্লি বিধানসভা নির্বাচনে সবচেয়ে কম ভোটে জয় পরাজয় নির্ধারিত হবার ঘটনা।
রাজ কুমার আনন্দ

রাজ কুমার আনন্দ ভারতের দিল্লির একজন ব্যবসায়ী ও রাজনীতিবিদ যিনি আম আদমি পার্টির রাজনীতির সাথে যুক্ত। তিনি দিল্লি বিধানসভার একজন বিধায়ক।
রাজ কুমার আনন্দ ১৯৮৯ সালে বুন্দেলখণ্ড বিশ্ববিদ্যালয় থেকে রাষ্ট্রবিজ্ঞানে স্নাতকোত্তর শিক্ষা সম্পন্ন করেন। ২০২০ সালের ১১ ফেব্রুয়ারি তিনি প্যাটেল নগর থেকে দিল্লি বিধানসভার বিধায়ক হিসেবে নির্বাচিত হন।
বাংলাদেশে ভালোবাসা দিবস

বাংলাদেশে ভালোবাসা দিবস হচ্ছে প্রতি বছর ১৪ ই ফেব্রুয়ারি বাংলাদেশে পালিত একটি দিবস। খৃষ্টীয় ৪৯৬ সাল থেকে এ দিবসটি সারা বিশ্বে পালিত হলেও বাংলাদেশে ১৯৮০ সালের পর থেকে এ দিবসটি জনপ্রিয় হয়।
বাংলাদেশে এ দিবসকে কেন্দ্র করে বিভিন্ন রকম শুভেচ্ছাসূচক কার্ড, ফুল, চকোলেট বা উপহারসামগ্রী বিনিময় করে বিশেষত তরুণ তরুণীরা।
১৯৯৩ সালে বাংলাদেশে ভালোবাসা দিবসের আবির্ভাব ঘটে সাংবাদিক ও যায় যায় দিন পত্রিকার সম্পাদক শফিক রেহমানের হাত ধরে। তিনি লন্ডনে পড়াশুনার সুবাদে পাশ্চাত্য সংস্কৃতির সাথে পরিচিত ছিলেন। তিনি যায় যায় দিন পত্রিকার মাধ্যমে বিশ্ব ভালবাসা দিবস বাংলাদেশী মানুষের কাছে তুলে ধরেন। জানা যায়, তার তেজগাঁওয়ের পত্রিকা অফিসে কেউ চাকুরীর জন্য গেলে তাকে সাথে তার মেয়ে বন্ধুকে নিয়ে যেতে হতো। ভালোবাসা দিবস অভিধা প্রথম ব্যবহার করেন শফিক রেহমান। এ কারণে শফিক রেহমানকে বাংলাদেশে ভালবাসা দিবসের জনক বলা হয়। তিনি তার অফিসের সামনে সড়কটিরও নামকরণ করেন লাভ রোড। বিভিন্ন টেলিভিশন ও প্রিন্ট মিডিয়ায় তার প্রচারণার কারণে এবং বাণিজ্যিক কারণে বাংলাদেশে এ দিবসটি জনপ্রিয় হয়।
বাংলাদেশের তরুনরা এ দিনটি ব্যপকভাবে পালন করে থাকে। তবে গ্রামগঞ্জে এ দিনটির কোনো প্রভাব পরে না। বাংলাদেশে এ দিনে সরকারি ছুটি ঘোষণা করা হয় না।
দিনটিতে প্রেমিক-প্রেমিকা, বন্ধু-বান্ধব, স্বামী-স্ত্রী, মা-সন্তান, ছাত্র-শিক্ষকসহ বিভিন্ন বন্ধনে আবদ্ধ মানুষ একে অপরের প্রতি ফুল, চকোলেট, কার্ড ও অন্যান্য উপহার দিয়ে ভালোবাসা প্রকাশ করে থাকে। এ দিনে দেশের বিভিন্ন পার্ক ও বিনোদন কেন্দ্রগুলো ভালোবাসার মানুষদের দ্বারা পূর্ণ থাকে।
বাংলাদেশে ভালোবাসা দিবস পালন নিয়ে নানামূখী বিতর্ক রয়েছে। বাংলাদেশের কেউ কেউ মনে করেন, এ দিনটি উদ্‌যাপন করা সংস্কৃতি এবং ইসলাম ধর্মীয় দৃষ্টিকোণ থেকে গ্রহণযোগ্য নয়। ভালোবাসা দিবস নিয়ে রাজনৈতিক বিতর্কও রয়েছে। ভালোবাসা দিবস পালনের আগে বাংলাদেশে ১৪ ই ফেব্রুয়ারি স্বৈরাচার বিরোধী দিবস হিসেবে পালন করা হতো। ১৯৮৩ সালে সেই সময়কার সরকারের শিক্ষানীতির বিরুদ্ধে আন্দোলনের ধারাবাহিকতায় ১৪ই ফেব্রুয়ারিতে স্মারকলিপি দিতে শিক্ষার্থীরা মিছিল করে সচিবালয়ের দিকে যাবার সময় পুলিশ গুলিতে ১০ জন নিহত হয়েছিলো। তবে ভালোবাসা দিবস পালন করতে গিয়ে সে দিবস ছাপিয়ে গেছে। সরকার নিজেদের স্বার্থেই এ দিবস পালন অব্যাহত রেখেছেন বলে কারো ধারণা করা হয়।
জ্যাক রিডম্যান

জন কোল জ্যাক রিডম্যান (; জন্ম: ৯ অক্টোবর, ১৮৬৫ - মৃত্যু: ২৯ মার্চ, ১৯২৪) দক্ষিণ অস্ট্রেলিয়ার গিলবার্টন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৪ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন জ্যাক রিডম্যান। ‘ডিনি’ ডাকনামে পরিচিত ছিলেন জন রিডম্যান।
১৮৮৭-৮৮ মৌসুম থেকে ১৯০৮-০৯ মৌসুম পর্যন্ত জন রিডম্যানের প্রথম-শ্রেণীর খেলোয়াড়ী জীবন চলমান ছিল। কার্যকর ব্যাটিংশৈলীর অধিকারী হলেও দৃষ্টিনন্দন ব্যাটসম্যানের মর্যাদা পাননি তিনি। কার্যকরী পরিবর্তিত বোলার ও সঠিক মানের দক্ষ ফিল্ডারের ভূমিকায় অবতীর্ণ হতেন। মাঠের বেশ ক্ষাণিকটা অংশ দখল করে রাখতেন ও নিপুণ দক্ষতা সহকারে বল ফেরৎ পাঠাতেন তিনি। ইংল্যান্ড গমনের সুযোগ পাননি। কিন্তু নিজদেশে বেশ কয়েকবছর সেরাদের কাতারে ছিলেন।
কয়েকবছর রাজ্য দল সাউথ অস্ট্রেলিয়ার অধিনায়কত্ব করেন। মার্চ, ১৮৯৪ সালে অ্যাডিলেডে ভিক্টোরিয়ার বিপক্ষে ১১৩ এবং ১৯০৪-০৫ মৌসুমে একই দলের বিপক্ষে ১৪৯ রান খরচায় তেরো উইকেট পান। ৭/৫৪ ও ৬/৯৫ বোলিং পরিসংখ্যান গড়েন। মার্চ, ১৮৯৯ সালে বহিঃএকাদশ বনাম অস্ট্রেলীয় একাদশের মধ্যকার খেলায় বহিঃএকাদশের পক্ষে খেলেন। প্রথম ইনিংসে ৫১ ও দ্বিতীয় ইনিংসে ১০৮ রান তুলেন তিনি। স্বাগতিক দল ৫৮৬ রানের বিশাল ইনিংস খেললেও নাটকীয়ভাবে ১০ রানে পরাজয়বরণ করেছিল।
১৭ ফেব্রুয়ারি, ১৮৮৮ তারিখে অ্যাডিলেডে ভিক্টোরিয়ার বিপক্ষে সাউথ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক ঘটে তার। অল-রাউন্ডার হিসেবে খেলতে নেমে জন রিডম্যান খেলার একমাত্র ইনিংসে শূন্য রানে বিদেয় নেন ও বোলিং করার সুযোগ পাননি। তাসত্ত্বেও, তার দল ইনিংস ও ১১৩ রানে বিজয়ী হয়। শুরুটা বেশ খারাপ হওয়া সত্ত্বেও জন রিডম্যানকে সাউথ অস্ট্রেলিয়ার অধিনায়কের দায়িত্বভার প্রদান করা হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন রিডম্যান। ১৪ ডিসেম্বর, ১৮৯৪ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯৪-৯৫ মৌসুমে এই স্টডার্টের নেতৃত্বাধীন ইংল্যান্ড দল অস্ট্রেলিয়া গমন করে। অ্যাশেজ সিরিজে নিজস্ব একমাত্র টেস্টে অংশ নেন তিনি। এসসিজিতে অনুষ্ঠিত ঐ টেস্টে তিনি ১৭ ও ৪ রান করেন। বল হাতে নিয়ে ১/১২ ও ০/১২ বোলিং পরিসংখ্যান গড়েন।
ঊনবিংশ শতকের গোড়ার দিক থেকে শুরু করে বিংশ শতকের শুরুরদিক পর্যন্ত শীর্ষস্থানীয় অস্ট্রেলীয় ক্রীড়াবিদ ছিলেন তিনি। ১৮৮৪ সালে অস্ট্রেলীয় রুলস ফুটবলার হিসেবে স্বীয় প্রতিভার বিচ্ছুরণ ঘটান। অবসর গ্রহণের পর ১৯০৮ সালে ওয়েস্ট অ্যাডিলেড ফুটবল ক্লাবের কোচ হিসেবে নিযুক্তি লাভ করেন। ক্রিকেট ও ফুটবল খেলার পাশাপাশি এক সময় দূরপাল্লার সাঁতারেও তিনি সিদ্ধহস্তের পরিচয় দিয়েছিলেন।
অনেকগুলো বছর অ্যাডিলেডের সেন্ট পিটার্স কলেজের কোচের দায়িত্ব পালন করেন। নর্থ অ্যাডিলেড সিসি দলের অধিনায়ক ছিলেন। শীর্ষসারির ফুটবলার হিসেবেও সুনাম কুড়িয়েছেন তিনি। পেশা হিসেবে তিনি ডাকপিয়ন ছিলেন। ২৯ মার্চ, ১৯২৪ তারিখে ৫৮ বছর বয়সে উত্তর অ্যাডিলেড এলাকায় জন রিডম্যানের দেহাবসান ঘটে।
১৯৯৬ সালে অস্ট্রেলীয় ফুটবল হল অব ফেমে তাকে অন্তর্ভুক্ত করা হয়। ২০০২ সালে সাউথ অস্ট্রেলিয়া হল অব ফেমে অন্তর্ভুক্ত হন। জ্যাক রিডম্যানের ভাই সিড রিডম্যান সাউথ অ্যাডিলেড দলের অধিনায়কের দায়িত্ব পালন করেছিলেন।
শ্রীপুর দক্ষিণ ইউনিয়ন

দক্ষিণ শ্রীপুর ইউনিয়ন‌ বাংলাদেশের সিলেট বিভাগের সুনামগঞ্জ জেলার তাহিরপুর উপজেলার একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
নাতাশা লেজ্জেরো

নাতাশা লেজ্জেরো (; জন্ম: ২৬ মার্চ ১৯৭৪) হলেন একজন মার্কিন কৌতুকাভিনেত্রী, অভিনেত্রী এবং লেখক। ইলিনয়ের রকফোর্ডে জন্মগ্রহণ এবং শৈশব অতিবাহিত করা লেজ্জেরো ২০০৫ সালে এমটিভির আপাতবাস্তব টেলিভিশন অনুষ্ঠান "এমটিভি'স দ্য ৭০স হাউজে" উপস্থাপক হিসেবে টেলিভিশন জগতে অভিষেক করেছেন। তিনি ২০০৮ সাল হতে ২০১৪ সাল পর্যন্ত চেলসি হ্যান্ডলারের লেট নাইট টক শো "চেলসি লেটলি"-এ একজন নিয়মিত গোলটেবিল প্যানেলিস্ট হিসেবে দায়িত্ব পালন করেছেন।
তিনি ২০১১ সালে এমা পার্কার চরিত্রে স্বল্পসময়ের জন্য এনবিসির পরিস্থিতিগত কৌতুক অনুষ্ঠান "ফ্রি এজেন্টসে" অভিনয় করেছেন, এর পাশাপাশি তিনি শোটাইমের কৌতুক অনুষ্ঠান "ডাইসে" (২০১৬–২০১৭) কারমেন চরিত্রে এবং সিবিএসের পরিস্থিতিগত কৌতুক অনুষ্ঠান "ব্রোকে" এলিজাবেথ চরিত্রে অভিনয় করেছেন। ২০১৫ সালে, তিনি কমেডি সেন্ট্রালের পরিস্থিতিগত কৌতুক অনুষ্ঠান "আনাদার পিরিয়ডে" অভিনয় করেছেন, যেখানে তিনি রিকি লিন্ডহোমের পাশাপাশি কাল্পনিক বেলাকোর্ট পরিবারের জীবনের ভিত্তি করে নির্মিত অনুষ্ঠানটি নির্মাণের পাশাপাশি অভিনয় করেছেন। এই অনুষ্ঠানটি ২০১৮ সালের শেষের দিকে বাতিল না হওয়া পর্যন্ত তিন মৌসুম যাবত চলে। একজন কণ্ঠ অভিনেত্রী হিসেবে, লেজ্জেরো বেশ কয়েকটি প্রাপ্তবয়স্ক অ্যানিমেটেড পরিস্থিতিগত কৌতুক অনুষ্ঠানে অভিনয় করেছেন, যার মধ্যে "আগলি আমেরিকানে" মাজ্জোটবোন চরিত্রে, "ব্রিকলবেরি"-এ ইথেল চরিত্রে এবং "হুপসে" শ্যানন চরিত্রে অভিনয় অন্যতম।
তার কৌতুক পর্যবেক্ষণমূলক হিসেবে উল্লেখিত, যা সমালোচকদের দ্বারা স্বনামধন্য ব্যক্তির সংস্কৃতি এবং সামাজিক শ্রেণীর মতো বিষয়বস্তুর উপর ধারাভাষ্যের ক্ষেত্রে ব্যাঙ্গাত্মক ব্যবহারের জন্য উল্লেখ করা হয়েছে।
দক্ষিণ শ্রীপুর ইউনিয়ন, কালীগঞ্জ

দক্ষিণ শ্রীপুর ইউনিয়ন বাংলাদেশের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।
দক্ষিণ শ্রীপুর ইউনিয়ন মোট আয়তন ৫.৫৭ বর্গ কিঃ মিঃ
২১৩৫০ জন (প্রায়) (২০১১ সালের আদম শুমারি অনুযায়ী)
ইউনিয়নে শিক্ষার হার ৭৫%।
সরকারী প্রাথমিক বিদ্যালয় সংখ্যা ৯টি
বেসরকারী প্রাথমিক বিদ্যালয় সংখ্যা ৩টি
মাদ্রাসা ২টি
বুর্জু ওজবের্ক

বুর্জু ওজবের্ক (জন্ম ১১ ডিসেম্বর ১৯৮৯ ) একজন তুর্কি টিভি সিরিজ এবং থিয়েটার অভিনেত্রী। তিনি দিরেনিস করাতায় (২০১৮), গুনেশিন কিজলারি (২০১৫) এবং আফিলি আশক (২০১৯) এর জন্য পরিচিত।
তিনি হ্যাসেটেপ বিশ্ববিদ্যালয় আঙ্কারার স্টেট কনজারভেটরি থিয়েটার বিভাগ থেকে স্নাতক করেছেন।২০১৩ সালে মুহিতসেম ইয়েজিল (ম্যাগনিফিকেন্ট সেঞ্চুরি) সিরিজের মাধ্যমে তার ছোট পর্দায় অভিষেক হয় । এই সিরিজে তিনি হুরিসিহান সুলতানের চরিত্রে অভিনয় করেছিলেন।
গার্লস অফ দ্য সান সিরিজে নাজলি ইলমাজের চরিত্রটি ছিল তার কেরিয়ারের এক মোড়। তিনি এর্কাল বেকিকিয়োইলু প্র্যাকটিস স্টেজে মারকুইস ডি সাদে কুইলস এবং ওয়ায়েজেক টেল নাটকগুলিতে অংশ নিয়েছিলেন। টিআরটি ওয়ানে প্রচারিত আসলান পারিবারিক সিরিজে অভিনয় করেছেন তিনি। তারপর তিনি তিরকানের চরিত্রে দিরনি কারাতায় মুভিতে অভিনয় করেছিলেন। তিনি বর্তমানে আফিলি আক সিরিজে অভিনয় করছেন।তিনি ওয়ায়েজেক মাসালি, আইয়ার হামজা, এবং কির্মিজি বাসলিক্লি কিজ সহ বেশ কয়েকটি মঞ্চ প্রযোজনায় হাজির হয়েছেন।তার পরিবারের সদস্যরা প্রায়শই তার ইনস্টাগ্রাম অ্যাকাউন্টে ফটোগুলির বিষয় হন।